টবি আল্ডারওয়েরেল্ট

**টবি আলবার্টিনে মাউরিটস আল্ডারওয়েরেল্ট** (, ; জন্ম: ২ মার্চ ১৯৮৯; **টবি আল্ডারওয়েরেল্ট** নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় আন্টভের্প এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।

১৯৯৪–৯৫ মৌসুমে, বেলজীয় ফুটবল ক্লাব একেরেন যুব পর্যায়ের হয়ে খেলার মাধ্যমে আল্ডারওয়েরেল্ট ফুটবল জগতে প্রবেশ করেন; অতঃপর তিনি আয়াক্সের হয়ে খেলার মাধ্যমে ফুটবল খেলায় বিকশিত হয়েছেন। ২০০৮–০৯ মৌসুমে, আয়াক্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; আয়াক্সের হয়ে তিনি ১২৮ ম্যাচে ১২টি গোল করেছেন। অতঃপর ২০১৩–১৪ মৌসুমে তিনি প্রায় ৭ মিলিয়ন ইউরোর বিনিময়ে স্পেনীয় ক্লাব আতলেতিকো মাদ্রিদে যোগদান করেছেন, আতলেতিকো মাদ্রিদের হয়ে তিনি দিয়েগো সিমেওনের অধীনে ১টি লিগ শিরোপা জয়লাভ করেছেন। অতঃপর ১ মৌসুম ইংরেজ ক্লাব সাউদাম্পটনের হয়ে ধারে খেলার পর প্রায় ১৬ মিলিয়ন ইউরোর বিনিময়ে টটেনহ্যাম হটস্পারের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২৪৩ ম্যাচে ৯টি গোল করেছেন। পরবর্তীকালে তিনি আল দুহাইলের হয়ে খেলেছেন। ২০২২–২৩ মৌসুমে, তিনি আল দুহাইল হতে বেলজীয় ক্লাব আন্টভের্পে যোগদান করেছেন।

২০০৪ সালে, আল্ডারওয়েরেল্ট বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০০৯ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১২১ ম্যাচে ৫টি গোল করেছেন। তিনি বেলজিয়ামের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০১৮ সালে রোবের্তো মার্তিনেসের অধীনে ফিফা বিশ্বকাপে তৃতীয় স্থান অধিকার করেছেন।

ব্যক্তিগতভাবে, আল্ডারওয়েরেল্ট বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে টটেনহ্যাম হটস্পারে বর্ষসেরা খেলোয়াড়ের পুরস্কার জয় অন্যতম।

## প্রারম্ভিক জীবন
টবি আলবার্টিনে মাউরিটস আল্ডারওয়েরেল্ট ১৯৮৯ সালের ২রা মার্চ তারিখে বেলজিয়ামের আন্টভের্পে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আল্ডারওয়েরেল্ট বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৪ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৬ বছরে ৩৯ ম্যাচে অংশগ্রহণ করে ৪টি গোল করেছেন।

২০০৯ সালের ২৯শে মে তারিখে, ২০ বছর, ২ মাস ও ২৭ দিন বয়সে, ডান পায়ে ফুটবল খেলায় পারদর্শী আল্ডারওয়েরেল্ট চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে আল্ডারওয়েরেল্ট সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:সাউদাম্পটন ফুটবল ক্লাবের খেলোয়াড়
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:নেদারল্যান্ডসে প্রবাসী ফুটবলার

বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:রয়্যাল বেরস্খট আন্টভের্পীয় ক্লাবের খেলোয়াড়
বিষয়শ্রেণী:আল দুহাইল স্পোর্টস ক্লাবের খেলোয়াড়
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:রয়্যাল আন্টভের্প ফুটবল ক্লাবের খেলোয়াড়
বিষয়শ্রেণী:ফিফা সেঞ্চুরি ক্লাব
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:স্পেনে বেলজীয় প্রবাসী ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ_শতাব্দীর_বেলজীয়_পুরুষ_ক্রীড়াবিদ